రాబడులకు కేంద్ర ప్రభుత్వ హామీబాండ్స్ ప్రత్యేకతలురూ.1,000 ముఖ విలువ ఉండే ‘సేవింగ్స్ (టాక్సబుల్) బాండ్స్-2003’ కాల పరిమితి ఆరేళ్లు. కనీసం ఒక బాండ్ కొనుగోలు చేయాలి. గరిష్ఠ పరిమితి లేదు. వ్యక్తులు, అవిభక్త హిందూ కుటుంబాలు, యూనివర్సిటీలు, ధార్మిక సంస్థలు ఈ బాండ్స్ కొనుగోలు చేయవచ్చు. ప్రవాస భారతీయులకు మాత్రం ఈ బాండ్స్లో ఇన్వెస్ట్ చేసే అర్హత లేదు.ఆప్షన్స్ఈ బాండ్స్లో ఇన్వెస్ట్ చేసే మదుపరులు క్యుములేటివ్ లేదా నాన్ క్యుములేటివ్ ఆప్షన్స్లో ఏదో ఒకటి ఎంచుకోవాలి. క్యుములేటివ్ ఆప్షన్ ఎంచుకునే మదుపరులకు బాండ్స్ గడువు తీరిన ఆరేళ్లకు అసలు, వడ్డీ కలిపి రూ.1,601 చెల్లిస్తారు. ప్రతి ఆరు నెలలకు ఒకసారి వడ్డీ లెక్కిస్తారు. నాన్ క్యుములేటివ్ ఆప్షన్ కింద మాత్రం ప్రతి ఆరు నెలలకు ఒకసారి అంటే ఏటా ఆగస్టు 1న, ఫిబ్రవరి 1న వడ్డీ చెల్లిస్తారు.పన్ను పోటుమదుపరుల ఆదాయ పన్ను శ్లాబును బట్టి ఈ వడ్డీ ఆదాయంపై పన్ను భారం పడుతుంది. ఒక ఆర్థిక సంవత్సరంలో వడ్డీ ఆదాయం రూ.10,000దాటితే మూలంలో పన్ను కోత (టిడిఎస్) ఉంటుంది. ఈ పెట్టుబడులకు సెక్షన్ 80సి కింద ఎలాంటి పన్ను మినహాయింపు లభించదు.వడ్డీ రేటులో మార్పు2003 నుంచి ప్రభుత్వం ఈ బాండ్స్పై 8 శాతం వడ్డీ రేటు కొనసాగిస్తోంది. అయితే ఎపుడైనా ఈ వడ్డీ రేటు సవరించే అధికారం భారతీయ రిజర్వ్ బ్యాంక్  (ఆర్బిఐ)కి ఉంది. ఒకసారి కొంటే గడువు ముగిసే వరకు ఇన్వెస్టర్లు తప్పుకునే అవకాశం లేదు. అంటే సెకండరీ మార్కెట్ లేదు. కనీసం మరొకరికి బదిలీ చేసే అవకాశమూ లేదు. నామినేషన్ సదుపాయం మాత్రం అందుబాటులో ఉంది. అయితే వ్యక్తిగత  రుణాల కోసం ఈ బాండ్స్ను బ్యాంకుల దగ్గర తనఖా పెట్టవచ్చు. గడువు తీరాక మళ్లీ ఇన్వెస్ట్ చేసే సదుపాయం లేదు.ముందే ఉపసంహరణ కొన్ని షరతులకు లోబడి ఆరు పదుల వయసు నిండిన మదుపరులు మాత్రమే ఈ బాండ్స్ నుంచి తమ పెట్టుబడులను ముందుగా ఉపసంహరించుకోవచ్చు. 60-70 మధ్య వయస్కులు ఐదేళ్ల తర్వాత, 70-80 సంవత్సరాల మధ్య వయసున్న వ్యక్తులు  నాలుగేళ్ల తర్వాత, 80 సంవత్సరాలు దాటిన వృద్ధులు మూడేళ్ల తర్వాత తమ పెట్టుబడులను వెనక్కి తీసుకోవచ్చు. అయితే ఇలా గడువుకు ముందే పెట్టుబడి వెనక్కి తీసుకుంటే ఒక్కో బాండ్పై రూ.20-30 జరిమానా చెల్లించాల్సి ఉంటుంది.ఎలా కొనాలి ?కేంద్ర ప్రభుత్వం తరఫున ఆర్బిఐ ఈ బాండ్స్ జారీ చేసింది. బ్యాంకులు, స్టాక్ హోల్డింగ్ కార్పొరేషన్ ఆఫ్ ఇండియా (ఎస్హెచ్సిఐ) ద్వారా ఎప్పుడంటే అప్పుడు రిటైల్ ఇన్వెస్టర్లు ఈ బాండ్స్ కొనుగోలు చేయవచ్చు. ఇందుకోసం లిఖితపూర్వకంగా దరఖాస్తు చేయాలి. అప్లికేషన్ పూర్తి చేసేటప్పుడు దానితోపాటు మదుపరులు తమ బ్యాంక్ ఖాతా, పాన్ నెంబర్ వివరాలు, చిరునామా కోసం ఆధార్ కార్డు, రద్దు  చేసిన ఒక చెక్కు ఇవ్వాలి. నగదు, చెక్కు లేదా డిడి ద్వారా బాండ్స్ కొనుగోళ్ల మొత్తాన్ని చెల్లించవచ్చు. ఏ బ్యాంకులో కొంటే ఆ బ్యాంకే ఆర్బిఐ తరఫున బాండ్ జారీ చేస్తుంది. ఈ బాండ్స్ను ఆన్లైన్లో కొనుగోలు చేసే అవకాశం మాత్రం లేదు.జాగ్రత్తలుఆరేళ్ల పాటు పెట్టుబడులను కదిలించాల్సిన అవసరం లేని వ్యక్తులు మాత్రమే ఈ బాండ్స్ ఎంచుకోవాలి. బ్యాంకు వడ్డీ రేట్లు ఇప్పటికే బాగా దిగొచ్చాయి. ఆగస్టులో ఆర్బిఐ రెపో రేటు మరో పావు శాతం తగ్గించే అవకాశం ఉందన్న వార్తలు వినిపిస్తున్నాయి. దీనికి తోడు పాత పెద్ద నోట్ల రద్దు తర్వాత బ్యాంకులూ మిగులు నిధులతో సతమతమవుతున్నాయి. దీంతో ప్రస్తుతానికి 8 శాతం వడ్డీ చెల్లించే ఈ బాండ్స్ ఆకర్షణీయంగానే కనిపిస్తున్నాయి. అయితే వడ్డీ రేట్లు పెరగడం ప్రారంభమైతే మాత్రం ఈ బాండ్స్లో పెట్టుబడి అంత ఆకర్షణీయంగా కనిపించదు. అప్పుడు వెనక్కి తీసుకుందామన్నా కుదరదు. ఆరేళ్ల గడువు తీరే వరకు వేచి చూడాల్సిందే. ఈ విషయాలను దృష్టిలో ఉంచుకుని ఇన్వెస్టర్లు తమ పెట్టుబడుల్లో కొంత భాగాన్ని మాత్రమే సేవింగ్స్ (టాక్సబుల్) బాండ్స్-2003లో ఇన్వెస్ట్ చేయడం మంచిది.
raabadulaku kendra prabhutva hamibands pratyekataluruu.1,000 mukha viluva unde ‘savings (taxable) bands-2003’ kaala parimiti aarellu. kaneesam oka band konugolu cheyali. garishta parimiti ledu. vyaktulu, avibhakta hindu kutumbaalu, universitylu, dharmika samsthalu ee bands konugolu cheyavachu. pravasa bhaaratheeyulaku maatram ee bandslo invest chese arhata ledu.aapshansy bandslo invest chese maduparulu cumulative leda nan cumulative aapshanslo edho okati enchukovali. cumulative apsion enchukune maduparulaku bands gaduvu teerina aarellaku asalu, vaddi kalipi roo.1,601 chellistaaru. prati aaru nelalaku okasari vaddi lekkistaaru. nan cumulative apsion kinda maatram prati aaru nelalaku okasari ante eta aagastu 1na, fibravari 1na vaddi chellistaaru.pannu potumaduparula aadaaya pannu slaabunu batti ee vaddi aadaayampai pannu bharam padutundi. oka aardhika samvatsaramlo vaddi aadaayam roo.10,000daatithe moolamlo pannu kotha (tds) untundi. ee pettubadulaku section 80si kinda elanti pannu minahaayimpu labhinchadu.vaddi retulo maarpu2003 nunchi prabhutvam ee bandspie 8 saatam vaddi retu konasagistondi. ayithe epudaina ee vaddi retu savarinche adhikaaram bhaarateeya rizerv bank  (arbi)ki undi. okasari konte gaduvu mugise varaku investerlu tappukune avakaasam ledu. ante secondery market ledu. kaneesam marokariki badili chese avakaasamuu ledu. namination sadupayam maatram andubaatulo undi. ayithe vyaktigata  runaala kosam ee bandsnu byaankula daggara tanakha pettavacchu. gaduvu tiiraaka malli invest chese sadupayam ledu.munde upasamharana konni sharatulaku lobadi aaru padula vayasu nindina maduparulu matrame ee bands nunchi tama pettubadulanu mundugaa upasamharinchukovachhu. 60-70 madhya vayaskulu aidella tarvaata, 70-80 samvatsaraala madhya vayasunna vyaktulu  nalugella tarvaata, 80 samvatsaraalu daatina vruddhulu moodella tarvaata tama pettubadulanu venakki teesukovachhu. ayithe ilaa gaduvuku munde pettubadi venakki teesukunte okko bandpy roo.20-30 jarimana chellinchaalsi untundi.ela konali ?kendra prabhutvam tarafuna arbi ee bands jaarii chesindi. byaankulu, stack holding carporation af india (eshechsi) dwara eppudante appudu retile investerlu ee bands konugolu cheyavachu. indukosam likhitapuurvakamgaa darakhastu cheyali. application puurti chesetappudu daanitopaatu maduparulu tama bank khata, pan nembar vivaraalu, chirunama kosam adhar kaardu, raddu  chesina oka chekku ivvali. nagadu, chekku leda dide dwara bands konugolla mottaanni chellinchavacchu. e byaankulo konte aa byanke arbi tarafuna band jaarii chestundi. ee bandsnu aanlainlo konugolu chese avakaasam maatram ledu.jaagrattaluaarella paatu pettubadulanu kadilinchaalsina avasaram laeni vyaktulu matrame ee bands enchukovali. byaanku vaddi retlu ippatike baga digochaayi. aagastulo arbi repo retu maro paavu saatam tagginche avakaasam undanna vaartalu vinipistunnaayi. deeniki thodu paata pedda notla raddu tarvaata byaankuluu migulu nidhulatho satamatamavutunnaayi. deentho prastutaaniki 8 saatam vaddi chellinche ee bands aakarshaneeyamgaane kanipistunnaayi. ayithe vaddi retlu peragadam praarambhamaite maatram ee bandslo pettubadi anta aakarshaneeyamgaa kanipinchadu. appudu venakki teesukundaamannaa kudaradu. aarella gaduvu teere varaku vechi chudalsinde. ee vishayaalanu drushtilo unchukuni investerlu tama pettubadullo kontha bhaagaanni matrame savings (taxable) bands-2003loo invest cheyadam manchidi.